Κριστιάν Νασούτι

Ο  Κρίστιαν Χαβιέ Νασούτι {ισπανικά :  Cristian Javier Nasuti Matovelle} (γεννημένος στις 6 Σεπτεμβρίου 1982), είναι Αργεντινός βετεράνος ποδοσφαιριστής, ο οποίος αγωνίζονταν ως κεντρικός αμυντικός. Didier Digard y Nasuti refuerzan la medular y la defensa lorquina

Καριέρα
Ο Νασούτι ξεκίνησε την καριέρα του στη άσημη Villa Libertad. Officiellt: Cristian Nasuti till Aris Το 2000 αγοράστηκε από την Πλατένσε. η οποία αγωνίζονταν στη δεύτερη κατηγορία της Αργεντινής (Πριμέρα Β Νασιονάλ). Πραγματοποίησε το ντεμπούτο του με τη πρώτη ομάδα της Πλατένσε στις 7 Μαΐου 2000 εναντίον της Los Andes. 

Μετά από μόλις τρία χρόνια στην ομάδα, οι περισσότερες μεγάλες ομάδες της Αργεντινής έριξαν τα βλέμματα τους στον νεαρό κεντρικό αμυντικό της Πλατένσε και η Ρίβερ Πλέιτ ήταν η ομάδα που κατάφερε να αρπάξει την υπογραφή του παίκτη. Έτσι, το 2003 μετακόμισε στο Μονουμεντάλ. Στις 30 Νοεμβρίου του ίδιου έτους, ο Νασούτι πραγματοποίησε το επίσημο ντεμπούτο του στην  Primera División σε έναν εκτός έδρας αγώνα εναντίον της Λανούς. Στη Ρίβερ Πλέιτ, ο Νασούτι αγωνίστηκε μέχρι τον Δεκέμβριο του 2004. Κατά τη διάρκεια αυτής της περιόδου, κατάφερε να κερδίσει το πρωτάθλημα (Κλαουσούρα) και να πάει την ομάδα του στα ημιτελικά του Κόπα Λιμπερταδόρες.

Το 2005 μετακόμισε στο Μεξικό ως δανεικός για 1 ½ χρόνο στη Μονάρκας Μορέλια, όπου κατέγραψε 50 εμφανίσεις. Στο τέλος του 2006, επέστρεψε στη Ρίβερ και πανηγύρισε την κατάκτηση του πρωταθλήματος Clausura 2008.

Τον Αύγουστο του 2008, παραχωρήθηκε εκ νέου ως δανεικός, για ένα έτος, στην  Μπάνφιλντ όπου πραγματοποίησε 29 εμφανίσεις στην Primera. 

Τον Ιούλιο του 2009, ξαναδόθηκε δανεικός για έναν χρόνο, αυτή τη φορά στον Άρη Θεσσαλονίκης με τον οποίο πραγματοποίησε μια καταπληκτική χρονιά, φτάνοντας ως τον τελικό του Κυπέλλου Ελλάδας. Με τον Άρη, κατέγραψε συνολικά 34 συμμετοχές, εκ των οποίων οι 28 στο Πρωτάθλημα (με 1 γκολ) και οι 6 στο Κύπελλο Ελλάδας. Αν και ο Άρης ήθελε να τον κρατήσει στην δύναμή του και την επόμενη σεζόν, η Ρίβερ Πλέιτ αρνήθηκε. Τελικά, παρέμεινε ακόμη μια σεζόν στην Ελλάδα, υπογράφοντας μονοετή δανεισμό με την ΑΕΚ, με την οποία κατέκτησε το Κύπελλο Ελλάδας του 2011. 

Στη συνέχεια επέστρεψε στην Λατινική Αμερική και αγωνίστηκε διαδοχικά στις  Λιμπερτάδ της Παραγουάης, την Εμελέκ του Εκουαδόρ και την Ντεπορτίβο Κάλι της Κολομβίας, κερδίζοντας τίτλους πρώτης κατηγορίας με τις δύο τελευταίες ομάδες .

Το Δεκέμβριο του 2015, ο Νασούτι επαναπατρίστηκε για να αγωνισθεί με την  Βέλες Σάρσφιλντ. Στον ενάμιση χρόνο που φόρεσε τη φάνέλα της Βέλες κατέγραψε 41 παρουσίες και σκόραρε 2 τέρματα.

Αφού έμεινε ελεύθερος από την Βέλες, τον Ιούνιο του 2017 υπέγραψε συμβόλαιο συνεργασίας με την Ολίμπο για μια σεζόν. Μετά όμως από 6 μήνες και 12 συμμετοχές, τον Ιανουάριο του 2018 υπέγραψε τη λύση του συμβολαίου του λόγω της οικονομικής κρίσης που μάστιζε το σύλλογο.

Τον Ιανουάριο του 2018 υπέγραψε για έξι μήνες με την Lorca FC, ισπανικό σύλλογο που συμμετείχε στη League 123.

Τον Ιανουάριο του 2019, υπέγραψε συμβόλαιο συνεργασίας με την CD Tercia Sport, μια ομάδα που αγωνίζονταν  στη δεύτερη περιφερειακή κατηγορία της Μούρθια. 

Μετά το τέλος της αθλητικής του καριέρας, ο Νασούτι ανέλαβε ως προπονητής, την Lorca FC (σεζόν 2020-21). Στις 8 Ιουνίου 2021, έγινε αθλητικός διευθυντής της CF Lorca Deportiva στην 3η RFEF Κατηγορία. Cristian Nasuti se convierte en el nuevo director deportivo del Lorca Deportiva

Διακρίσεις
Συλλογική διάκριση: 
Ως παίκτης της Ρίβερ Πλέιτ 
 Primera División (2) : 2004 Clausura, 2008 Clausura
Ως παίκτης της AEK
Κύπελλο Ελλάδας: Κύπελλο Ελλάδος ποδοσφαίρου ανδρών 2010-11
Ως παίκτης της Εμελέκ
 Πρωτάθλημα ποδοσφαίρου ανδρών Ισημερινού (2): 2013, 2014
Ως παίκτης της Ντεπορτίβο Κάλι
 Πρωτάθλημα ποδοσφαίρου ανδρών Κολομβίας: 2015 Apertura
Παραπομπές

Εξωτερικές πηγές
Προφίλ του Κ. Νασούτι στο transfermarkt.com
Προφίλ του Κ. Νασούτι στο bdfa.com.ar

Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Κλουμπ Ατλέτικο Πλατένσε
Κατηγορία:Ποδοσφαιριστές Ρίβερ Πλέιτ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλουμπ Λιμπερτάδ
Κατηγορία:Ποδοσφαιριστές Κλουμπ Σπορτ Εμελέκ
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Κλουμπ Ολίμπο
Κατηγορία:Ποδοσφαιριστές Μονάρκας Μορέλια
Κατηγορία:Ποδοσφαιριστές Πριμέρα Ντιβισιόν Μεξικού
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές Σεγούντα Ντιβιζιόν
Κατηγορία:Ξένοι ποδοσφαιριστές στην Ισπανία